Source: https://rovaniemi.cloudnc.fi/fi-FI/Toimielimet/Perusturvalautakunta/Kokous_2752020/Selvitys_Lapin_aluehallintovirastolle_Ta(101489)
Timestamp: 2020-07-10 05:51:14+00:00
Document Index: 7819965

Matched Legal Cases: ['§ 71', '§ 63', '§ 65', '§ 66', '§ 67', '§ 68', '§ 69', '§ 70', '§ 72', '§ 73', '§ 74']

Selvitys Lapin aluehallintovirastolle: Tartuntatautiasetuksen 6 §:n toteutuminen Rovaniemen kaupungissa | Rovaniemi
Selvitys Lapin aluehallintovirastolle: Tartuntatautiasetuksen 6 §:n toteutuminen Rovaniemen kaupungissa
Perusturvalautakunta, kokous 27.5.2020
§ 71 Selvitys Lapin aluehallintovirastolle: Tartuntatautiasetuksen 6 §:n toteutuminen Rovaniemen kaupungissa
ROIDno-2020-1012
Kaisa Kuusela, palvelualuepäällikkö, kaisa.kuusela@rovaniemi.fi
Lapin aluehallintovirasto on pyytänyt 30.3.2020 Lapin kunnilta selvitystä tartuntatautiasetuksen 6§ toteutumisesta kunnissa.Valtioneuvoston antaman asetuksen tartuntataudeista (146/2017, tartuntatautiasetus) 6 §:n mukaan tartuntatautien torjunnasta vastaavan kunnallisen toimielimen ja kunnan tartuntataudeista vastaavan lääkärin on:
1) huolehdittava tartuntatautien ehkäisyyn liittyvästä terveysneuvonnasta;
2) huolehdittava suonensisäisesti huumeita käyttävien käyttövälineiden vaihtamisesta tartuntatautien torjunnan edellyttämän tarpeen mukaan.
Tartuntatautien ehkäisyyn liittyvää terveysneuvontaa annetaan osana kaikkea kunnan terveydenhuollon toimintaa kaikille asiakasryhmille. Lisäksi parhaillaan leviävän uudentyyppisen koronaviruksen aikana on panostettu myös median kautta tapahtuvaan tiedottamiseen, verkkosivuihin ja sosiaaliseen mediaan, jotta tartuntatautien ehkäisyyn liittyvä tietoisuus väestössä on riittävää epidemian pitämiseksi hallinnassa.
Suonensisäisesti huumeita käyttävien kohdennetun terveysneuvonnan ja käyttövälineiden vaihdon Rovaniemen kaupunki on järjestänyt ostopalveluna vuodesta 2013 lähtien ja palvelun tuottajana on koko tämän ajan toiminut Rovalan Setlementti Ry. Palvelu on tuotettu vuoteen 2019 saakka Lapin nuorisoasema Rompun ohessa ja 2019 jälkeen osana osallisuuskeskus Oodin toimintaa. Liitteenä tarkempi kuvaus ja selvitys palvelusta ja toiminnan tilastoista.
Arvioimme, että tartuntatautiasetuksen 6 §:ssä säädetyt tartuntatautien ehkäisyyn liittyvä terveysneuvonta ja suonensisäisesti huumeita käyttävien käyttövälineiden vaihtaminen toteutuvat Rovaniemen kaupungissa tartuntatautien torjunnan edellyttämän tarpeen mukaisesti.
Perusturvalautakunta toteaa tartuntatautiasetuksen 6 §:ssä säädetyt tartuntatautien ehkäisyyn liittyvän terveysneuvonnan ja suonensisäisesti huumeita käyttävien käyttövälineiden vaihtamisen toteutuvat Rovaniemen kaupungissa tartuntatautien torjunnan edellyttämän tarpeen mukaisesti.
Perusturvautakunta hyväksyy edellä ja liitteenä olevan annetun selvityksen ja antaa vastauksena Lapin aluehallintoviraston selvityspyyntöön.
Lapin aluehallintovirasto 1.6.2020, Rovalan Setlementti ry
Rovalan Setlementti ry_n selvitys huumeiden käyttäjien terveysneuvonnasta.pdf (pdf, 1106 kt)
Tartuntatautiasetuksen 6§ toteutuminen.pdf (pdf, 1871 kt)
§ 63 Kokouksen laillisuus ja päätösvaltaisuus sekä työjärjestyksen hyväksyminen
§ 65 Ajankohtaiset asiat
§ 66 Palvelutalo Näsmänkiepin korvaavat tilat / hankesuunnitelma
§ 67 Perusturvalautakunnan talouden toteuma 1.1.2020 - 30.4.2020
§ 68 Sosiaalipalvelujen valvontaohjelma 2020 - 2022 / Perhe- ja sosiaalipalvelut
§ 69 Lapin sairaanhoitopiirin kuntayhtymän järjestämisvastuulle 1.2.2017 siirrettyjen päihdehuollon erityistason palvelujen takaisinsiirto - valmistelutyön aloittaminen
§ 70 Perusturvalautakunnan ja yksilöasioiden jaoston syyskauden 2020 kokousaikataulu
§ 72 Valtuustoaloite palvelukodeissa asuvien ikäihmisten ulkoiluttaminen
§ 73 Sosiaalityöntekijän viran muuttaminen johtavan sosiaalityöntekijän viraksi / 48390051
§ 74 Viranhaltijoiden päätösten otto-oikeus